CELEX: C2006/060/42
Language: da
Date: 2006-03-11 00:00:00
Title: Sag C-457/05: Anmodning om præjudiciel afgørelse forelagt ved kendelse afsagt den  23. november 2005  af Landgericht Wiesbaden i sagen Schutzverband der Spirituosen-Industrie e.V. mod Diageo Deutschland GmbH

11.3.2006   
            
            
               DA
            
            
               Den Europæiske Unions Tidende
            
            
               C 60/21
            
         Anmodning om præjudiciel afgørelse forelagt ved kendelse afsagt den 23. november 2005 af Landgericht Wiesbaden i sagen Schutzverband der Spirituosen-Industrie e.V. mod Diageo Deutschland GmbH
   (Sag C-457/05)
   (2006/C 60/42)
   Processprog: tysk
   Ved kendelse afsagt den 23. november 2005, indgået til Domstolens Justitskontor den 27. december 2005, har Landgericht Wiesbaden (Tyskland) i sagen Schutzverband der Spirituosen-Industrie e.V. mod Diageo Deutschland GmbH forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Skal artikel 5, stk. 3, litra b), andet afsnit, andet punktum, sammenholdt med artikel 5, stk. 3, litra d), i Rådets direktiv 75/106/EØF af 19. december 1974 om tilnærmelse af medlemsstaternes lovgivning om færdigpakning af visse væsker i bestemte volumenstørrelser (EFT 1975 L 106, s. 31, senest ændret ved tiltrædelsesakten af 23.9.2003, EUT L 236, s. 33, herefter »direktiv 75/106/EØF«), sammenholdt med punkt 4 i bilag III til samme direktiv, fortolkes således, at produkter med en volumenstørrelse på 0,071 l, som er lovligt fremstillet og/eller markedsført i Irland eller Det Forenede Kongerige, også kan markedsføres i alle andre EF-medlemsstater?
            
         
               2.
            
            
               Såfremt spørgsmål 1 besvares benægtende: Er artikel 5, stk. 3, litra b), andet afsnit, andet punktum, sammenholdt med artikel 5, stk. 3, litra d), i direktiv 75/106/EØF, sammenholdt med punkt 4 i bilag III til samme direktiv, i overensstemmelse med princippet om frie varebevægelser i henhold til artikel 28 EF og 30 EF?